ddrg/super_eurlex huggingface dataset:
Schengenin säännöstö - Toimeenpanevan komitean päätös, tehty 21 päivänä marraskuuta 1994, toisten sopimusvaltioiden keskusviranomaisille esitettäviin tietopyyntöihin sovellettavassa automatisoidussa menettelyssä noudatettavasta Schengenin toimeenpanosopimuksen 17 artiklan 2 kohdasta (SCH/Com-ex (94) 15 rev)



Virallinen lehti nro L 239 , 22/09/2000 s. 0165 - 0165



TOIMEENPANEVAN KOMITEAN PÄÄTÖS, tehty 21 päivänä marraskuuta 1994, toisten sopimusvaltioiden keskusviranomaisille esitettäviin tietopyyntöihin sovellettavassa automatisoidussa menettelyssä noudatettavasta Schengenin toimeenpanosopimuksen 17 artiklan 2 kohdasta (SCH/Com-ex (94) 15 rev) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon edellä mainitun sopimuksen 17 artiklan 2 kohdan, ja ON PÄÄTTÄNYT SEURAAVAA: 1. Toisten sopimusvaltioiden keskusviranomaisille esitettäviin tietopyyntöihin sovellettavassa automatisoidussa menettelyssä noudatetaan Schengenin toimeenpanosopimuksen voimaansaattamisesta alkaen viisumien myöntämistä koskevissa asioissa yhteisen konsuliohjeiston toteuttamiseksi liitteenä olevaa ohjeistoa - SCH/II-versio (93) 20 rev 3(1) tark. versio. Niiltä osilta, joilta sopimusvaltiot eivät Schengenin toimeenpanosopimuksen voimaansaattamisen jälkeen vielä täytä automatisoidun menettelyn vaatimia teknisiä vaatimuksia, tietoja siirretään näiden valtioiden osalta yhteisen konsuliohjeiston määräysten mukaisesti tavanomaisia tiedonsiirtomenetelmiä käyttäen. 2. Toimeenpaneva komitea kehottaa kaikkia sopimusvaltioita järjestämään mahdollisimman pian tekniset edellytykset automatisoidun menettelyn käyttöön ottamiseksi. 3. Niin kauan kuin tietojen toimittamista varten suunniteltu SIRENE-siirtoverkosto (vaihe II) ei vielä ole käytössä edellä mainittujen menettelysääntöjen soveltamisen alkamisajankohtana asianomaiset sopimusvaltiot mahdollistavat tietojen toimittamisen yleisiä tiedonsiirtomenetelmiä käyttäen. Sopimusvaltiot huolehtivat tietojen toimittamisen vaatimasta turvallisuudesta. 4. Jokainen sopimusvaltio huolehtii omalla alueellaan automatisoidun menettelyn vaatimien laitteiden aiheuttamista kustannuksista. Tarvittaessa sopimusvaltiot neuvottelevat 12 kuukauden kuluttua käyttöönoton jälkeen aiheuttajaperiaatteen mukaisesti tietojen luovuttamiseen perustuvista mahdollisista tasausmaksuista. Sopimusvaltiot huolehtivat tällöin siitä, että tietoja pyytävä valtio ottaa konsultointimenettelyn yhteydessä huomioon tietoja toimittavan valtion oikeutetut turvallisuusedut. Sopimusvaltiot perivät tiedonantomenettelyn jatkuvasta käytöstä aiheutuvia kuluja järjestelmän käyttöönotosta alkaen sekä laativat viimeistään 12 kuukauden kuluttua asiaa koskevat yhteenvedot. Heidelbergissa 21 päivänä marraskuuta 1994. Puheenjohtaja Bernd Schmidbauer (1) Luottamuksellinen asiakirja.
41994D0271

94/271/EY, Euratom: Jäsenvaltioiden hallitusten edustajien päätös, tehty 24 päivänä maaliskuuta 1994, Rooman sopimusten ja Euroopan poliittisen yhteisön neuvotteluihin ja yhteismarkkinoita varten perustettuun välivaiheen komiteaan ja Euratomiin liittyvien arkistoitujen asiakirjojen tutkimisesta ja niistä tiedottamisesta



Virallinen lehti nro L 117 , 07/05/1994 s. 0029 - 0029

Suomenk. erityispainos Alue 16 Nide 2 s. 0080

Ruotsink. erityispainos Alue 16 Nide 2 s. 0080
Schengenin säännöstö - Toimeenpanevan komitean päätös, tehty 22 päivänä joulukuuta 1994, yhdenmukaisten viisumien myöntämiskäytäntöä koskevien tilastotietojen vaihtamisesta (SCH/Com-ex (94) 25)



Virallinen lehti nro L 239 , 22/09/2000 s. 0173 - 0174



TOIMEENPANEVAN KOMITEAN PÄÄTÖS, tehty 22 päivänä joulukuuta 1994, yhdenmukaisten viisumien myöntämiskäytäntöä koskevien tilastotietojen vaihtamisesta (SCH/Com-ex (94) 25) TOIMEENPANEVA KOMITEA, joka ottaa huomioon Schengenin sopimuksen soveltamisesta tehdyn yleissopimuksen 132 artiklan, ottaa huomioon kyseisen yleissopimuksen 12 artiklan 3 kohdan, ON PÄÄTTÄNYT SEURAAVAA: 1. Sopimusvaltiot vaihtavat keskenään yhdenmukaisten viisumien myöntämiskäytäntöä koskevia tilastotietoja. Tässä yhteydessä ilmoitettavien tietojen ja ilmoittamistiheyden osalta noudatetaan liitteenä olevaa taulukkoa. 2. Sopimusvaltiot toimittavat tilastotiedot pääsihteeristölle. Pääsihteeristö yhdistää samanaikaisesti annetut tiedot ja laatii jokaiselta ilmoituskaudelta yhteenvedot, jotka on annettava sopimusvaltioiden käytettäväksi. 3. Tästä huolimatta voidaan tilastotietoja vaihtaa myös konsuliedustustojen yhteistyön puitteissa asemapaikalla sovittujen menetelmien mukaisesti. Bonnissa 22 päivänä joulukuuta 1994. Puheenjohtaja Bernd Schmidbauer Viisumien myöntämistä koskevien tilastotietojen vaihtaminen SCH/II-Visa (94) 33 rev >TAULUKON PAIKKA>
94/903/EHTY: Neuvostossa kokoontuneiden jäsenvaltioiden hallitusten edustajien päätös tehty 22 päivänä joulukuuta 1994, EHTY:n perustamissopimuksen piiriin kuuluvien tuotteiden kauppaa yhtäältä Itävallan, Suomen ja Ruotsin, toisaalta Afrikan, Karibian ja Tyynenmeren valtioiden välillä koskevista siirtymäkauden toimenpiteistä



Virallinen lehti nro L 356 , 31/12/1994 s. 0013 - 0013

Suomenk. erityispainos Alue 11 Nide 37 s. 0268

Ruotsink. erityispainos Alue 11 Nide 37 s. 0268



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 22 päivänä joulukuuta 1994, EHTY:n perustamissopimuksen piiriin kuuluvien tuotteiden kauppaa yhtäältä Itävallan, Suomen ja Ruotsin, toisaalta Afrikan, Karibian ja Tyynenmeren valtioiden välillä koskevista siirtymäkauden toimenpiteistä (94/903/EHTY) NEUVOSTOSSA KOKOONTUNEET EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka katsovat, että jäsenvaltiot ovat tehneet Euroopan hiili- ja teräsyhteisön perustamissopimuksen, vuoden 1994 liittymisasiakirjan 76 artiklan 2 kohdan, 102 artiklan 2 kohdan ja 128 artiklan 2 kohdan perusteella yhteisö ja Afrikan, Karibian ja Tyynenmeren valtiot (AKT) ovat ryhtyneet neuvotteluihin neljännen AKT-ETY-yleissopimuksen hyväksymispöytäkirjasta Itävallan, Suomen ja Ruotsin Euroopan unioniin liittymisen huomioon ottamiseksi, liittymisasiakirjan 76 artiklan 3 kohdassa, 102 artiklan 3 kohdassa ja 128 artiklan 3 kohdassa määrätään, että ellei kyseistä pöytäkirjaa ole hyväksytty 1 päivään tammikuuta 1995 mennessä, yhteisö toteuttaa tarvittavat toimenpiteet liittymisen myötä näin syntyneen tilanteen korjaamiseksi, vaikuttaa siltä, että kyseistä pöytäkirjaa ei saada tehdyksi tarkoitettuun päivämäärään mennessä ja että näin ollen olisi toteutettava yksipuolisia siirtymätoimenpiteitä, jotta uudet jäsenvaltiot voisivat soveltaa neljännen AKT-ETY-yleissopimuksen kauppaa koskevia määräyksiä 1 päivästä tammikuuta 1995 alkaen, OVAT yhteisymmärryksessä komission kanssa PÄÄTTÄNEET SEURAAVAA: 1 artikla Alkaen 1 päivästä tammikuuta 1995 ja vuoden 1994 liittymisasiakirjan 76, 102 ja 128 artiklassa tarkoitetun pöytäkirjan voimaantuloon asti tai 31 päivään joulukuuta 1995, jos pöytäkirja tulee voimaan kyseisen päivämäärän jälkeen, Itävallan tasavallassa, Suomen tasavallassa ja Ruotsin kuningaskunnassa sovelletaan AKT-maista peräisin oleviin EHTY:n perustamissopimuksen piiriin kuuluvien tuotteiden tuontiin samaa menettelyä kuin muissa yhteisön jäsenvaltioissa. 2 artikla Jäsenvaltiot toteuttavat tarvittavat toimenpiteet tämän päätöksen täytäntöönpanemiseksi. 3 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 1995 alkaen. Tehty Brysselissä 22 päivänä joulukuuta 1994. Neuvoston puolesta Puheenjohtaja H. SEEHOFER
94/504/EHTY, EY, Euratom: Euroopan yhteisöjen jäsenvaltioiden hallitusten edustajien päätös, tehty 26 päivänä heinäkuuta 1994, yhteisön tuomioistuimen tuomarien ja julkisasiamiesten nimittämisestä



Virallinen lehti nro L 203 , 06/08/1994 s. 0021 - 0021

Suomenk. erityispainos Alue 1 Nide 3 s. 0161

Ruotsink. erityispainos Alue 1 Nide 3 s. 0161



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 26 päivänä heinäkuuta 1994, yhteisön tuomioistuimen tuomarien ja julkisasiamiesten nimittämisestä (94/504/EHTY, EY, Euratom) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan yhteisön perustamissopimuksen ja erityisesti sen 167 artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että yhteisön tuomioistuimen tuomarien Giuseppe Federico Mancinin, Manuel Díez de Velascon, José Carlos Moitinho de Almeidan, Fernand Grevissen, Manfred Zuleegin, P. J. G. Kapteynin ja David A. O. Edwardin, samoin kuin yhteisön tuomioistuimen julkisasiamiesten Marco Darmonin, Walter van Gervenin ja Giuseppe Tesauron toimikaudet päättyvät 6 päivänä lokakuuta 1994, on suotavaa vaihtaa yhteisön tuomioistuimen kokoonpanoa osittain 7 päivänä lokakuuta 1994 alkavaksi ja 6 päivänä lokakuuta 2000 päättyväksi kaudeksi, Ole Duen erottua tuomarin tehtävästä on tarpeen nimittää tuomari jäljellä olevaksi toimikaudeksi, ja Claus Gulmannin tultua nimitetyksi tuomariksi on tarpeen nimittää julkisasiamies jäljellä olevaksi toimikaudeksi, OVAT PÄÄTTÄNEET SEURAAVAA: 1 artikla 1. Yhteisön tuomioistuimen tuomareiksi on nimetty 7 päivänä lokakuuta 1994 alkavaksi ja 6 päivänä lokakuuta 2000 päättyväksi kaudeksi: David A. O. Edward Günther Hirsch P. J. G. Kapteyn Antonio Mario La Pergola Giuseppe Federico Mancini José Carlos Moitinho de Almeida Jean-Pierre Puissochet. 2. Yhteisön tuomioistuimen julkisasiamiehiksi on nimitetty 7 päivänä lokakuuta 1994 alkavaksi ja 6 päivänä lokakuuta 2000 päättyväksi kaudeksi: Georgios Cosmas Philippe Léger Giuseppe Tesauro. 2 artikla 1. Yhteisön tuomioistuimen tuomariksi on nimetty 7 päivänä lokakuuta 1994 alkavaksi ja 6 päivänä lokakuuta 1997 päättyväksi kaudeksi: Claus Gulmann. 2. Yhteisön tuomioistuimen julkisasiamieheksi on nimetty 7 päivänä lokakuuta 1994 alkavaksi ja 6 päivänä lokakuuta 1997 päättyväksi kaudeksi: Michael Elmer. Tehty Brysselissä 26 päivänä heinäkuuta 1994. Puheenjohtaja D. von KYAW
Schengenin säännöstö - Toimeenpanevan komitean päätös, tehty 5 päivänä toukokuuta 1995, yhteisestä viisumipolitiikasta. Päätös sisällytettiin Brysselissä 28 päivänä huhtikuuta 1995 pidetyn toimeenpanevan komitean kokouksen pöytäkirjoihin (SCH/Com-ex (95) PV 1 rev)



Virallinen lehti nro L 239 , 22/09/2000 s. 0175 - 0175



TOIMEENPANEVAN KOMITEAN PÄÄTÖS, tehty 5 päivänä toukokuuta 1995, yhteisestä viisumipolitiikasta Päätös sisällytettiin Brysselissä 28 päivänä huhtikuuta 1995 pidetyn toimeenpanevan komitean kokouksen pöytäkirjoihin (SCH/Com-ex (95) PV 1 rev) 8 Muut asiat Indonesiaan sovellettava viisumipolitiikka Toimeenpaneva komitea käsitteli seurantakomitean esityslistalle otettua Indonesiaan sovellettavaa viisumipolitiikkaa koskevaa kohtaa ja sopi seuraavista väliaikaisista maahantulosäännöistä: 1) Jos Indonesian kansalainen hakee viisumia voidakseen matkustaa Portugalin alueelle tai Portugalin alueen kautta, - asiasta on neuvoteltava etukäteen; yksinomaan Portugalin viranomaisilta virallisen luvan saaneella Indonesian kansalaisella on oikeus maahantuloon Portugalin alueelle; 2) Jos Indonesian kansalainen hakee viisumia eikä matkusta Portugalin alueelle tai Portugalin alueen kautta, - asiasta ei ole tarpeen neuvotella etukäteen. Jotta varmistettaisiin, että Indonesian kansalaiset eivät voi vapaasti saapua Portugalin alueelle, olisi muiden Schengen-valtioiden myönnettävä Indonesian kansalaisille alueellisia rajoituksia sisältävä viisumi, joka oikeuttaa maahantuloon yhden tai useamman sopimuspuolen alueelle Portugalin aluetta lukuun ottamatta. Toimeenpaneva komitea palaa tähän kohtaan tämän vuoden lopussa.
95/580/EY: Neuvostossa kokoontuneiden jäsenvaltioiden hallitusten edustajien päätös, tehty 20 päivänä joulukuuta 1995, Lomén toisen ja kolmannen yleissopimuksen nojalla erityislainojen muuttamisesta avustuksiksi



Virallinen lehti nro L 327 , 30/12/1995 s. 0015 - 0015



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 20 päivänä joulukuuta 1995, Lomén toisen ja kolmannen yleissopimuksen nojalla erityislainojen muuttamisesta avustuksiksi (95/580/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla yleissopimuksen muuttamisesta tehdyllä sopimuksella, katsovat, että Loméssa 31 päivänä lokakuuta 1979 tehdyn toisen AKT-ETY-yleissopimuksen 91 ja sitä seuraavissa artikloissa sekä Loméssa 8 päivänä joulukuuta 1984 tehdyn kolmannen yleissopimuksen 194 ja sitä seuraavissa artikloissa määrätään erityislainoista, ja yhteisö hyväksyi Brysselissä 30 päivänä kesäkuuta 1995 neljännen AKT-EY-yleissopimuksen puolivälin tarkistusta koskevien neuvottelujen päätteeksi pidetyssä ministerikokouksessa julistuksen, jonka mukaan olisi muutettava avustuksiksi ne erityislainat, joita ei vielä ole sidottu Lomén toisen ja kolmannen yleissopimuksen perusteella, OVAT PÄÄTTÄNEET SEURAAVAA: 1 artikla Lomén toisen ja kolmannen yleissopimuksen nojalla määrätyt erityislainat, joista ei ole tämän päätöksen tekopäivään mennessä tehty rahoitussopimuksia, muutetaan avustuksiksi. Ensimmäistä kohtaa sovelletaan myös kyseiseen päivämäärään mennessä vapautuneisiin tai sen jälkeen vapautuviin jäännöksiin kaikista Lomén toisen ja kolmannen yleissopimuksen erityislainojen osalta tehdyistä rahoitussopimuksista johtuvien sitoumusten päättämisen jälkeen. 2 artikla Tämä päätös tulee voimaan päivänä, jona se tehdään. Tehty Brysselissä 20 päivänä joulukuuta 1995. J. L. DICENTA BALLESTER Puheenjohtaja
95/581/EY: Neuvostossa kokoontuneiden jäsenvaltioiden hallitusten edustajien päätös, tehty 20 päivänä joulukuuta 1995, neljännen AKT-EY-yleissopimuksen muuttamista koskevan sopimuksen ohjelmien valmistelua koskevien sisäisen rahoitussopimuksen (kahdeksas EKR) tiettyjen määräysten väliaikaisesta soveltamisesta



Virallinen lehti nro L 327 , 30/12/1995 s. 0016 - 0016



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 20 päivänä joulukuuta 1995, neljännen AKT-EY-yleissopimuksen muuttamista koskevan sopimuksen ohjelmien valmistelua koskevien sisäisen rahoitussopimuksen (kahdeksas EKR) tiettyjen määräysten väliaikaisesta soveltamisesta (95/581/EY) NEUVOSTOSSA KOKOONTUNEET EUROOPAN YHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon Loméssa 15 päivänä joulukuuta 1989 allekirjoitetun neljännen AKT-EY-yleissopimuksen, sellaisena kuin se on muutettuna Mauritiuksessa 4 päivänä marraskuuta 1995 allekirjoitetulla yleissopimuksen muuttamisesta tehdyllä sopimuksella, ottavat huomioon sisäisen sopimuksen yhteisön tuen rahoituksesta ja hoidosta neljännen AKT-EY-yleissopimuksen toisen rahoituspöytäkirjan perusteella, sekä katsovat, että siirtymätoimenpiteissä, jotka AKT-EY-ministerineuvosto toteuttaa, määrätään neljännen AKT-EY-yleissopimuksen muuttamisesta tehdyn sopimuksen ohjelmien valmistelua koskevien määräysten väliaikaisesta soveltamisesta, ja ennen sisäisen sopimuksen voimaantuloa on siksi tärkeää soveltaa väliaikaisesti mainitun sopimuksen tiettyjä määräyksiä, OVAT PÄÄTTÄNEET SEURAAVAA: 1 artikla Ohjelmien valmistelua koskevia sisäisen sopimuksen (kahdeksas EKR) määräyksiä, sellaisina kuin ne on määritelty edellä mainitun sopimuksen 17 ja 18 artiklassa sekä 21, 22 ja 23 artiklassa ja niihin liittyvissä julistuksissa, sovelletaan väliaikaisesti. 2 artikla Tämä päätös tulee voimaan samana päivänä kuin AKT-EY-neuvoston toteuttamat siirtymätoimenpiteet. Tehty Brysselissä 20 päivänä joulukuuta 1995. J. L. DICENTA BALLESTER Puheenjohtaja
95/579/EY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 21 päivänä joulukuuta 1995, Euroopan yhteisöjen ensimmäisen oikeusasteen tuomioistuimen jäsenen nimittämisestä



Virallinen lehti nro L 327 , 30/12/1995 s. 0014 - 0014



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 21 päivänä joulukuuta 1995, Euroopan yhteisöjen ensimmäisen oikeusasteen tuomioistuimen jäsenen nimittämisestä (95/579/EY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan yhteisön perustamissopimuksen ja erityisesti sen 168 a artiklan, ottavat huomioon Euroopan hiili- ja teräsyhteisön perustamissopimuksen ja erityisesti sen 32 d artiklan, ottavat huomioon Euroopan atomienergiayhteisön perustamissopimuksen ja erityisesti sen 140 a artiklan, ottavat huomioon Euroopan yhteisöjen ensimmäisen oikeusasteen tuomioistuimen perustamisesta 24 päivänä lokakuuta 1988 tehdyn neuvoston päätöksen 88/591/EHTY, ETY, Euratom(1), ottavat huomioon uusien jäsenvaltioiden Euroopan unioniin liittymistä koskevien asiakirjojen tarkistamisesta 1 päivänä tammikuuta 1995 tehdyn Euroopan unionin neuvoston päätöksen 95/1/EY, Euratom, EHTY(2) ja erityisesti sen 10 artiklan, jolla muutetaan päätöksen 88/591/EHTY, ETY, Euratom 2 artiklan 1 kohta, sekä sen 31 artiklan, jolla muutetaan liittymisasiakirjan 157 artiklan 2 kohta, sekä katsovat, että Euroopan yhteisöjen ensimmäisen oikeusasteen tuomioistuimen tuomari Donal P. M. Barrington on pyytänyt 15. joulukuuta 1995 päivätyllä kirjeellään eroa, Euroopan hiili- ja teräsyhteisön tuomioistuimen perussäännöstä tehdyn pöytäkirjan 44 ja 8 artiklan, Euroopan talousyhteisön tuomioistuimen perussäännöstä tehdyn pöytäkirjan 44 ja 7 artiklan sekä Euroopan atomienergiayhteisön tuomioistuimen perussäännöstä tehdyn pöytäkirjan 45 ja 7 artiklan mukaan on nimitettävä tuomari eroavan Donal P. M. Barringtonin jäljellä olevaksi toimikaudeksi 31 päivään elokuuta 2001 saakka, OVAT PÄÄTTÄNEET SEURAAVAA: 1 artikla John D. Cooke nimitetään ensimmäisen oikeusasteen tuomioistuimen tuomariksi 31 päivään elokuuta 2001 saakka. 2 artikla Tämä päätös tulee voimaan 10 päivänä tammikuuta 1996. Tehty Brysselissä 21 päivänä joulukuuta 1995 F. J. ELORZA CAVENGT Puheenjohtaja (1) EYVL N:o L 319, 25.11.1988, s. 1. Oikaistu toisinto EYVL:ssä N:o L 241, 17.8.1989, s. 4, päätös sellaisena kuin se on muutettuna päätöksellä 93/350/Euratom, EHTY, ETY, 8.6.1993 (EYVL N:o L 144, 16.6.1993, s. 21), sellaisena kuin se on muutettuna 7.3.1994 tehdyllä päätöksellä 94/149/EHTY, ETY (EYVL N:o L 66, 10.3.1994, s. 29). (2) EYVL N:o L 1, 1.1.1995, s. 1
95/510/EHTY: Neuvostossa kokoontuneiden jäsenvaltioiden hallitusten edustajien päätös, tehty 4 päivänä joulukuuta 1995, päätöksen 93/235/EHTY soveltamisen keskeyttämisestä Jugoslavian liittotasavallan (Serbia ja Montenegro) osalta



Virallinen lehti nro L 297 , 09/12/1995 s. 0003 - 0003



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 4 päivänä joulukuuta 1995, päätöksen 93/235/EHTY soveltamisen keskeyttämisestä Jugoslavian liittotasavallan (Serbia ja Montenegro) osalta (95/510/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, jotka ottavat huomioon 4 päivältä joulukuuta 1995 olevan yhteisen kannan, jonka neuvosto on määritellyt Euroopan unionista tehdyn sopimuksen J.2 artiklan perusteella Jugoslavian liittotasavallan (Serbia ja Montenegro) ja Bosnian serbialueen kanssa käytävää kauppaa koskevien rajoitusten soveltamisen keskeyttämisestä ja jonka Yhdistyneiden Kansakuntien turvallisuusneuvosto hyväksyi päätöslauselmallaan 1022 (1995), sekä katsovat, että sopimuksen aikaansaamiseksi Bosnian ja Hertsegovinan kysymyksen osapuolten välille Yhdistyneiden Kansakuntien turvallisuusneuvosto hyväksyi päätöslauselmallaan 1022 (1995) sen, että Jugoslavian liittotasavallan (Serbia ja Montenegro) kanssa olevia taloudellisia ja rahoitussuhteita koskevien rajoitusten soveltaminen keskeytetään, soveltamisen keskeyttäminen ei tällä hetkellä koske Bosnian serbialuetta päätöslauselman 1022 (1995) mukaisesti, näin ollen yhteisön on mukautettava olemassa olevat säädöksensä ja erityisesti Euroopan hiili- ja teräsyhteisön ja Jugoslavian liittotasavallan (Serbia ja Montenegro) välisestä kaupasta 26 päivänä huhtikuuta 1993 tehty neuvostossa kokoontuneiden jäsenvaltioiden hallitusten edustajien päätös 93/235/EHTY (1), ja toimivat yhteisymmärryksessä komission kanssa, OVAT PÄÄTTÄNEET SEURAAVAA: 1 artikla a) Keskeytetään päätöksen 93/235/EHTY soveltaminen Jugoslavian liittotasavallan (Serbia ja Montenegro) osalta. b) Päätöstä 93/235/EHTY sovelletaan edelleen siltä osin kuin se koskee Bosnian ja Hertsegovinan tasavallan Bosnian serbijoukkojen hallussa olevia alueita. 2 artikla Tämä päätös tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 22 päivästä marraskuuta 1995. Tehty Brysselissä 4 päivänä joulukuuta 1995. J. SOLANA Puheenjohtaja (1) EYVL N:o L 102, 28.4.1993, s. 17
95/400/EHTY: Neuvostossa kokoontuneiden jäsenvaltioiden hallitusten edustajien päätös, tehty 2 päivänä lokakuuta 1995, tiettyjen terästuotteiden tuonnista Saksan uusiin osavaltioihin Venäjän federaatiosta ja Ukrainasta tehdyn päätöksen 95/130/EHTY muuttamisesta



Virallinen lehti nro L 237 , 06/10/1995 s. 0006 - 0006



NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS, tehty 2 päivänä lokakuuta 1995, tiettyjen terästuotteiden tuonnista Saksan uusiin osavaltioihin Venäjän federaatiosta ja Ukrainasta tehdyn päätöksen 95/130/EHTY muuttamisesta (95/400/EHTY) NEUVOSTOSSA KOKOONTUNEIDEN EUROOPAN HIILI- JA TERÄSYHTEISÖN JÄSENVALTIOIDEN HALLITUSTEN EDUSTAJAT, yhteisymmärryksessä komission kanssa, OVAT PÄÄTTÄNEET SEURAAVAA: 1 artikla Muutetaan päätöksen 95/130/EHTY (1) 1 artikla seuraavasti: määrä "430 000 tonnin" korvataan määrällä "480 000 tonnin". 2 artikla Tämä päätös tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tehty Luxemburgissa 2 päivänä lokakuuta 1995. J. SOLANA Puheenjohtaja (1) EYVL N:o L 85, 19.4.1995, s. 44
95/387/EY, Euratom, EHTY: Euroopan yhteisöjen jäsenvaltioiden hallitusten edustajien päätös, tehty 13 päivänä syyskuuta 1995, Euroopan yhteisöjen tuomioistuimen tuomarin nimittämisestä



Virallinen lehti nro L 233 , 30/09/1995 s. 0088 - 0088



EUROOPAN YHTEISÖJEN JÄSENVALTIOIDEN HALLITUSTEN EDUSTAJIEN PÄÄTÖS, tehty 13 päivänä syyskuuta 1995, Euroopan yhteisöjen tuomioistuimen tuomarin nimittämisestä (95/387/EY, Euratom, EHTY) EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka ottavat huomioon Euroopan hiili- ja teräsyhteisön perustamissopimuksen ja erityisesti sen 32 b artiklan, ottavat huomioon Euroopan yhteisön perustamissopimuksen ja erityisesti sen 167 artiklan, ottavat huomioon Euroopan atomienergiayhteisön perustamissopimuksen ja erityisesti sen 139 artiklan, sekä katsovat, että EY:n tuomioistuimen perussäännöstä tehdyn pöytäkirjan sekä vastaavien EHTY:n ja Euratomin tuomioistuimen perussäännöstä tehtyjen pöytäkirjojen 7 artiklan nojalla ja sen vuoksi, että tuomari René Joliet on kuollut, olisi nimitettävä toinen tuomari tuomari René Joliet'in jäljellä olevaksi toimikaudeksi, OVAT PÄÄTTÄNEET SEURAAVAA: Ainoa artikla Euroopan yhteisöjen tuomioistuimen tuomariksi nimitetään 18 päivänä syyskuuta 1995 alkavaksi, 6 päivänä lokakuuta 1997 päättyväksi toimikaudeksi: Melchior Wathelet. Tämä päätös julkaistaan Euroopan yhteisöjen virallisessa lehdessä. Tehty Brysselissä 13 päivänä syyskuuta 1995. J. ELORZA Puheenjohtaja